
ΔΕΛΤΙΟ ΤΥΠΟΥ

15 ΣΕΠΤΕΜΒΡΙΟΥ 2016
ΠΡΟΣ ΔΗΜΟΣΙΕΥΣΗ
ΕΚΔΗΛΩΣΗ ΑΝΑΚΟΙΝΩΣΗΣ ΘΕΜΑΤΟΣ ΚΑΙ ΗΜΕΡΟΜΗΝΙΑΣ TEDxLesvos 2016
Έκτακτη είδηση: εξαφάνιση πολύτιμου παπύρου στη Μυτιλήνη! Θα βοηθήσεις στις έρευνες;
Εξαφανίστηκε αρχαίος πάπυρος, ανεκτίμητης αξίας, που κρύβει ανεξιχνίαστο γρίφο του 12ου αιώνα π.X, από μουσείο της πόλης. Αξιόπιστες πληροφορίες αναφέρουν ότι οι άγνωστοι δράστες εγκατέλειψαν την λεία τους στην περιοχή του λόφου Πανεπιστημίου και εξαφανίστηκαν. Οι Αρχές ζητούν την συνδρομή των πολιτών για την ανεύρεση του πολύτιμου παπύρου!

Οι ομάδες του TEDxLesvos και του CLOCKed έχουν ήδη τεθεί στην διάθεση των Αρχών!

Σας καλούμε να συμμετάσχετε στις έρευνες που θα πραγματοποιηθούν στον Λόφο Πανεπιστημίου την Κυριακή 25 Σεπτεμβρίου στις 5 το απόγευμα. Σας περιμένουμε σ’ ένα διασκεδαστικό παιχνίδι γρίφου, με δώρα και αποκαλύψεις, στο επίσημο ξεκίνημα της διοργάνωσης του φετινού TEDxLesvos!
Ευχαριστούμε το Πανεπιστήμιο Αιγαίου για την παραχώρηση του χώρου, όπου θα πραγματοποιηθεί η εκδήλωση.

